Hukumar EFCC ta damke wasu masu damfarar jama’a ta yanar gizo
Wasu Samari da ke damfara sun burma hannun EFCC
a year ago 2802 views by Muhammad Malumfashi
Dazu nan ne labari yake zuwa mana cewa wasu dubun wasu Matasa da su ka saba damfarar mutane babu gaira babu dalili ta hanyar yanar gizo sun shiga hannun jami’an hukumar EFCC a Najeriya.
Hukumar EFCC mai yaki da masu yi wa tattalin arzikin kasa zagon kasa a Najeriya ta kama wasu Bayin Allah matasa har 7 da ke amfani da zamba-cikin-aminci wajen satar dukiyar jama’a, ta hanyar yi masu karya da lambo.
Kamar yadda labari ya zo mana daga hannun hukumar EFCC da kan-ta, ta hannun jami’an ta, ana zargin wadannan Matasa da laifin zamba-cikin-aminci, da karya, da yaudara da lambo wajen samun makudan kudi daga Bayin Allah.
KU KARANTA: Kotu ta yankewa wasu Ma'aikatan N-power hukuncin dauri
EFCC ta damke wasu masu damfarar jama’a ta yanar gizo
EFCC ta bayyana sunayen wadanda aka cafke a yankin Lekki da Ajah na cikin Garin Legas da; Abdulsalam Toheeb, Salam Sikiru, Abdusalam Rasaq, Azeez Oladimeji, Eniola Mogaji, Alabi Ridwan da kuma Asoroti Oluwaseun.
Daga cikin kayan da aka karbe a hannun wadannan Madamfara akwai manyan motoci kirar Honda Crosstour da Toyota Camry. Jami’an EFCC sun kuma samu na’urori irin su gafaka 7 da manyan wayoyin salula na zamani har 6.
EFCC ta shafin ta na Facebook ta tabbatar da cewa za a makawa wadannan samari a gaban kotu inda za a tuhume su da laifuffukan da aka ayyana domin ya zama darasi ga wasu masu wannan aiki.
EFCC Latest NewsHausa NewsIbrahim MaguLabaran Duniya
57 minutes ago 604 views
2 hours ago 10900 views
3 hours ago 48137 views
an hour ago 2527 views
19 hours ago 35558 views
Dalilin mu na cafke babbar alkaliya 'Ofili-Ajumogobia' a harabar kotu - EFCC